Primãria municipiului Câmpulung Moldovenesc

Direcţia economică

Nr………. din …………. 2019

**RAPORT**

**la proiectul de Hotãrâre cu privire la acordarea scutirii la plata impozitului pe clădiri şi la plata impozitului şi a taxei pe teren pentru Casa de ajutor reciproc a pensionarilor Câmpulung Moldovenesc în anul 2019**

 Analizând proiectul de hotãrâre iniţiat de domnul primar, precizez urmãtoarele:

-Asociaţia Casa de ajutor reciproc a pensionarilor Câmpulung Moldovenesc a solicitat prin adresele nr.415/19.10.2018 şi nr. 92/11.02.2019 scutirea de la plata impozitului pe clădiri şi de la plata impozitului/taxei pe teren;

 -pentru anul 2019 Asociaţia Casa de ajutor reciproc a pensionarilor Câmpulung Moldovenesc figurează în evidenţele fiscale cu următoarele creanţe fiscale:

 - impozit pe clădiri în sumă de 6623 lei;

 - impozit pe teren în sumă de 13 lei;

 - taxa pe teren în sumă de 98 lei.

- Consiliul local al municipiului Câmpulung Moldovnesc a aprobat Procedura de acordare a scutirilor la plata impozitului/taxei pe cădiri/teren pentru clădirile/terenurile utilizate de organizaţii nonprofit folosite exclusiv pentru activităţi fără scop lucrativ, in baza Hotărârii Consiliului local nr.132/2018 cu privire la stabilirea impozitelor şi taxelor locale pentru anul 2019;

-casele de ajutor reciproc ale pensionarilor sunt organizaţii cu caracter civic, persoane juridice de drept privat cu caracter nepatrimonial, neguvernamentale, apolitice, cu scop de caritate, de întrajutorare mutuală şi de asistenţă socială, conform prevederilor art. 1 din Legea nr. 540/2002 privind casele de ajutor reciproc ale pensionarilor.

-Asociaţia Casa de ajutor reciproc a pensionarilor Câmpulung Moldovenesc a depus documente doveditoare pentru a beneficia de scutirea la plata impozitului pe clădiri şi la plata impozitului şi a taxei pe teren în anul 2019 .

Având în vedere prevederile legale şi precizãrile de mai sus, considerăm proiectul de hotărâre legal şi oportun.

Director executiv,

 Iuliana-Georgeta Florescu

 Întocmit,

 Şef Serviciu impozite şi taxe,

Liliana Coclici